Ministru kabineta rīkojuma projektu

**“Par aizlieguma atzīmes dzēšanu zemesgrāmatā” un “Grozījums Ministru kabineta 2014. gada 10. decembra rīkojumā Nr. 769 “Par valsts nekustamo īpašumu ieguldīšanu sabiedrības ar ierobežotu atbildību “Latvijas Lauku konsultāciju un izglītības centrs” pamatkapitālā””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | MK rīkojuma projekti sagatavoti, lai novērstu situāciju, kad nekustamā īpašuma ieguvējam noteikts tiesību aprobežojums izmantot (izlietot) tiesiski iegūtu mantu, un nodrošinātu mantas īpašnieka rīcības atbilstību Komerclikuma un Publiskas personas kapitāla daļu un kapitālsabiedrību pārvaldības likuma normām. Ministru kabineta rīkojuma projekti paredz saņemt Ministru kabineta piekrišanu dzēst iepriekš izdarīto aizlieguma atzīmi nekustamajam īpašumam “Pakalnieši”, Vestienas pagastā, Madonas novadā (kadastra Nr. 7096 004 0101), kas ierakstīts Vestienas pagasta zemesgrāmatas nodalījumā Nr. 1000 0015 2544.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Komerclikuma 151. panta ceturtā daļa, Publiskas personas kapitāla daļu un kapitālsabiedrību pārvaldības likuma 10. panta pirmās daļas 1.punkts un 12. panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014. gada 10. decembra rīkojumu Nr.769 “Par valsts nekustamo īpašumu ieguldīšanu sabiedrības ar ierobežotu atbildību “Latvijas Lauku konsultāciju un izglītības centrs” pamatkapitālā” (prot. Nr.69 24.§) (turpmāk – MK rīkojums Nr.769) ir atsavināta valsts manta, ieguldot to ieguvēja pamatkapitālā. Ar minēto rīkojumu īpašnieks – Latvijas valsts Zemkopības ministrijas personā – atsavināja šādus nekustamus īpašumus:   1. nekustamo īpašumu “Pakalnieši”, Vestienas pagastā, Madonas novadā (kadastra Nr. 7096 004 0101), kas ierakstīts Vestienas pagasta zemesgrāmatas nodalījumā Nr. 1000 0015 2544; 2. nekustamo īpašumu Ed. Veidenbauma ielā 9, Tukumā, Tukuma novadā, (kadastra Nr. 9001 004 0684), kas ierakstīts Tukuma pilsētas zemesgrāmatas nodalījumā Nr. 1000 0000 2825; 3. nekustamo īpašumu Brīvības ielā 46A, Balvos, Balvu novadā, (kadastra Nr. 3801 503 0043), kas ierakstīts Balvu pilsētas zemesgrāmatas nodalījumā Nr. 1000 0020 3478.   Ministru kabinets, pieņemot lēmumu par MK rīkojuma Nr.769 1.punktā minēto valsts īpašumu ieguldīšanu kapitālsabiedrības pamatkapitālā, noteica īpašuma tiesību aprobežojumu.  Pamatojoties uz MK rīkojuma Nr.769 2.punktu, Zemkopības ministrijai kā valsts kapitāla daļu turētājai uzdots nodrošināt, lai šā rīkojuma 1.punktā minētie valsts nekustamie īpašumi tiek nodoti valstij, attiecīgi samazinot sabiedrības ar ierobežotu atbildību “Latvijas Lauku konsultāciju un izglītības centrs” pamatkapitālu, ja tie atbilstoši Komerclikumā noteiktajām normām vairs nav nepieciešami sabiedrības ar ierobežotu atbildību “Latvijas Lauku konsultāciju un izglītības centrs” (turpmāk – LLKC) funkciju īstenošanai.  Lai izpildītu MK rīkojuma Nr.769 2.punktā uzdoto, ievērojot Zemesgrāmatu likuma 4. panta normu, kas nosaka, ka Zemesgrāmatās nostiprina (koroborē) tiesības uz nekustamiem īpašumiem (ar tiesībām saprotot arī tiesību nodrošinājumus un aprobežojumus), vienlaikus ar Latvijas valsts Zemkopības ministrijas īpašuma tiesību grozījumiem ieguldot valsts īpašumu citas personas pamatkapitālā, zemesgrāmatas nodalījumos tika nostiprināts tiesību aprobežojums, zemesgrāmatas nodalījumā III daļas 1.iedaļā “Lietu tiesības, kas apgrūtina nekustamo īpašumu” ierakstot aizlieguma atzīmi.  LLKC Valde 2018. gada 14. jūnijā pieņēma lēmumu (prot. Nr.12), ka nekustamais īpašums “Pakalnieši”, Vestienas pagastā, Madonas novadā (kadastra Nr. 7096 004 0101), kas ierakstīts Vestienas pagasta zemesgrāmatas nodalījumā Nr. 1000 0015 2544, ir mazāk piemērots LLKC funkciju īstenošanai un nolēma to atsavināt, apmainot pret citu, MK rīkojumā Nr.769 noteikto funkciju veikšanai vairāk piemērotu nekustamo īpašumu.  Maiņas darījuma rezultātā nekustamā īpašuma “Pakalnieši”, Vestienas pagastā, Madonas novadā (kadastra Nr. 7096 004 0101) (tā tirgus vērtība 2018. gada 12. jūnijā ir noteikta 92 000 *euro* apmērā) vietā tiks iegūti divi nekustamie īpašumi, kuru kopējā tirgus vērtība 2018. gada 12. jūnijā ir noteikta 99 300 *euro* apmērā:   1. nekustamais īpašums “Vitki” (kadastra Nr.9080 011 0074), kas sastāv no zemes vienības 8 ha platībā (zemes vienības kadastra apzīmējums 9080 011 0074) un trīs būvēm (būvju kadastra apzīmējumi 9080 011 0074 003, 9080 011 0074 004 un 9080 011 0074 005) un ierakstīts Slampes pagasta zemesgrāmatas nodalījumā Nr. 218. 2. nekustamais īpašums “Lielvitki” (kadastra Nr. 9080 011 0500), kas sastāv no 8,7 ha lielas zemes vienības ar kadastra apzīmējumu 9080 011 0366 un ierakstīts Slampes pagasta zemesgrāmatas nodalījumā Nr. 1000 0057 7316.   Maiņas darījuma rezultātā iegūtajos nekustamos īpašumos “Vitki” un “Lielvitki” plānots nodrošināt un attīstīt LLKC filiāles „Meža konsultāciju pakalpojumu centrs” darbību. Tā, pamatojoties uzLauksaimniecības un Lauku attīstības likuma 13. panta 8. daļas trešo punktu, īsteno valsts uzdevumu – lauksaimnieku, mežsaimnieku un meža īpašnieku informēšanu un apmācību par lauksaimniecības, lauku attīstības un mežsaimniecības jautājumiem, kā arī attiecīgo nozaru aktualitātēm, organizējot jauniegūtajā nekustamajā īpašumā neformālās izglītības pasākumus (skolēnu, jaunatnes un ģimeņu neformālo izglītošanu par mežu), kā arī izmanto to apkārtnes meža īpašnieku, mednieku un mežstrādnieku informēšanas un apmācības organizēšanai.  Ievērojot likumu normas, LLKC pamatkapitālā ir ieguldīta valsts manta (proti, valsts nekustamais īpašums “Pakalnieši”), kurai ar īpašnieka lēmumu noteikts īpašuma tiesību aprobežojums, kas nostiprināts zemesgrāmatā, tāpēc tas ir saistošs trešajām personām un liedz īpašuma ieguvējam brīvi rīkoties ar tiesiski iegūto mantu, atsavinot to citai personai, īstenojot maiņas darījumu.  Maināmo nekustamo īpašumu nosacīto cenu starpība nepārsniedz 20 procentu, un maiņas rezultātā tiek iegūti īpašumi ar lielāko vērtību. Turklāt pēc maiņas darījuma apmācības centrs atradīsies stratēģiski izdevīgākā atrašanās vietā, kas ļaus nodrošināt daudz efektīvāku īpašuma pārvaldību, jo samazināsies attālums līdz mācību objektam. Kopējais papildu ietaupījumu un ieņēmumu apmērs atbilstoši LLKC aplēsēm būtu aptuveni 17 742 *euro* gadā.  Izvērtējot iespējamos rīcības variantus un ekonomisko ieguvumu, lai nodrošinātu Atsavināšanas likuma normu ievērošanu, gadījumā, ja nekustamais īpašums vairs netiks izmantots valsts funkciju izpildes nodrošināšanai, LLKC valsts kapitāla daļas turētāja Zemkopības ministrija, pēc maiņas darījuma pabeigšanas reģistrējotjauniegūto īpašumu zemesgrāmatā, uzdos LLKC valsts kapitāla daļas turētāja pārstāvim nodrošināt, lai zemesgrāmatā iesniedzamajā nostiprinājuma lūgumā tiek ierakstīts šāds apgrūtinājums “tiek nodoti valstij, ja tie atbilstoši Komerclikumā noteiktajām normām vairs nav nepieciešami sabiedrības ar ierobežotu atbildību "Latvijas Lauku konsultāciju un izglītības centrs" funkciju īstenošanai”. Tādējādi tiks nodrošināta ar Ministru kabineta 2012. gada 20. marta sēdes protokollēmumu (prot. Nr.16, 29.§, TA-3160) noteiktā prakse: ja ministrijas gatavo rīkojuma projektu par valsts nekustamo īpašumu ieguldīšanu valsts kapitālsabiedrību pamatkapitālā, rīkojuma projektā jāparedz uzdevums atbildīgajai ministrijai kā kapitāldaļu turētājai nodrošināt, ka pamatkapitālā ieguldītie valsts nekustamie īpašumi tiek dzēsti no pamatkapitāla un bez atlīdzības atsavināti atpakaļ valstij, ja tie vairs nav nepieciešami attiecīgās kapitālsabiedrības funkciju īstenošanai, atbilstoši Komerclikumā normām.  MK rīkojuma projekti sagatavoti, lai novērstu situāciju, kad īpašuma ieguvējam noteikts tiesību ierobežojums izmantot (izlietot) īpašumā tiesiski iegūtu mantu, tā nodrošinot kapitālsabiedrības rīcības iespēju atbilstoši Komerclikuma un Publiskas personas kapitāla daļu un kapitālsabiedrību pārvaldības likuma normām izmantot sabiedrības komercdarbībā tai piederošu īpašumu un darījuma rezultātā ieguldīto mantu, kas kļuvusi nepiemērota funkciju izpildei, mainīt pret citu noderīgu mantu, vienlaikus neizdarot izmaiņas pamatkapitālā.    Zemesgrāmatu likums 44. pants un 45. pantā noteikts, ka atzīmju veidā nostiprina tiesību nodrošinājumus un aprobežojumusar īpašnieka piekrišanu. Tāpat nostiprina minēto tiesību pārgrozījumus un dzēsumu.  Saskaņā ar Zemesgrāmatu likuma 57. pantu nostiprinājumu var lūgt tikai nekustamu īpašumu īpašnieki un personas, kuru labā vai pret kurām taisāms nostiprinājums. Savukārt citas valsts iestādes vai amatpersonas ir tiesīgas to darīt likumā paredzētos gadījumos. Atbilstoši Zemesgrāmatu likuma 61. panta normai nostiprinājuma lūgumam jāpievieno apliecinājums par trešās personas piekrišanu, kad pēc likuma šāda piekrišana ir nepieciešama nostiprinājumam.  Lai nodrošinātu maiņas darījuma iespējamību, izdarot grozījumus tiesību aprobežojumos zemesgrāmatā, kas būtu saistoši trešajām personām, ir nepieciešama Ministru kabineta piekrišana dzēst iepriekš izdarīto aizlieguma atzīmi konkrētam īpašumam.  Ministru kabineta rīkojuma projekti atrisina anotācijas I sadaļas 2.punktā minētās problēmas. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Izdevumus, kas saistīti ar grozījumu reģistrāciju zemesgrāmatā, segs nekustamo īpašumu ieguvējs – sabiedrība ar ierobežotu atbildību “Latvijas Lauku konsultāciju un izglītības centrs”. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šīs jomas neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams grozīt Ministru kabineta 2014. gada 10. decembra rīkojuma Nr.769 “Par valsts nekustamo īpašumu ieguldīšanu sabiedrības ar ierobežotu atbildību “Latvijas Lauku konsultāciju un izglītības centrs” pamatkapitālā”” 2.punktā noteikto tiesību aprobežojumu attiecībā uz 1.1.apakšpunktā minēto īpašumu, lai LLKC varētu īstenot iecerēto nekustamo īpašumu maiņas darījumu. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministra p.i. Raimonds Bergmanis

Lībietis 29156240

Peteris.Libietis@zm.gov.lv